Іс 2-39/15

**Ш Е Ш І М**

**ҚАЗАҚСТАН РЕСПУБЛИКАСЫ АТЫНАН**

16 қаңтар 2015 жыл Шымкент қаласы

Оңтүстік Қазақстан облысының мамандандырылған ауданаралық экономикалық соты құрамында төрайымдық етуші судья Г.П.Тұрлыбекова, хатшылықта Г.Турсуманованың отыруында, талапкердің және мүдделі тұлғаның өкілі Н.Үсіпбековтің қатысуымен, өзінің ашық сот мәжілісінде талапкер «Қазақстан Республикасы Қаржы министірлігі Оңтүстік Қазақстан облысы бойынша салық департаментінің Еңбекші ауданы бойынша салық басқармасы» мемлекеттік мекемесінің (әрі қарай - «Еңбекші ауданы бойынша салық басқармасы» ММ-сі) жауапкер «Жадыгер» жауапкершілігі шектеулі серіктестігін (әрі қарай - «Жадыгер» ЖШС-гі) мәжбүрлі түрде тарату туралы талап арызымен қозғалған азаматтық істі қарап,

**А Н Ы Қ Т А Ғ А Н Ы :**

03 қараша2014 жылы «Еңбекші ауданы бойынша салық басқармасы» ММ-сі сотқа талап арыз беріп, арызда жауапкер «Жадыгер» ЖШС-гі Оңтүстік Қазақстан облыстық әділет басқармасынан 05 қыркүйек 1997 жылдан №6023-1958-ТООсанды куәлігі негізінде заңды тұлға ретінде мемлекеттік тіркеуден өткен, 2007 жылдан бастап 2012 жыл аралығындағы кезеңде қызметтерін жүзеге асырмаған, әрекетсіз салық төлеуші болып табылады. 01 қаңтар 2012 жылға дейін 5 жыл көлемінде ҚР салық кодексінде белгіленген салық есептіліктерінен және декларацияларды табыс етпеген, әділет басқармасынан қайта тіркеуден өтпеген бизнес сәйкестендіру нөмірі (БСН) алмаған, меншігінде немесе пайдалануында жер учаскесі, жылжымайтын мүлкі, көлік құралдары тіркелмеген, ешқандай импорттық, экспорттық операциялар жүргізілмеген, қосымша құн салығына төлеуші болып тіркелмеген, банк есеп шоттары арқылы ешқандай операциялар жүргізілмеген, 01 қаңтар 2012 жылға салық есептіліктерін тапсыруды тоқтата тұруға арыз бермеген, әрекетсіз салық төлеуші ретінде мәжбүрлеп таратылғандығы жайлы тізімі бұқаралық ақпарат құралдарында жарияланып, салық комитетінің WEB порталында орналастырылып 1 мамыр 2013 жылға дейін ешқандай қарсы талапкер кредиторлар шықпағанына байланысты таратуды сұрады.

Сот мәжілісінде талапкер өкілі Н.Үсіпбеков талапты талап арызда көрсетілген негіздер бойынша толығымен қуаттап, соттан талап арызды қанағаттандыруды сұрады.

Сот мәжілісінің орны мен уақыты тиісті түрде хабарланғанымен жауапкер сотқа келмеді, өзінің келмей қалуының дәлелді себептерін хабарламаған, сотқа талапкердің талабына қарсы дәлелдемелерді алып келмеді және істі өзінің қатысуынсыз қарауды сұрамаған.

Қазақстан Республикасының азаматтық іс жүргізу Кодексінің 134-бабы бойнша іске қатысатын адамдар мен олардың өкілдері іс бойынша іс жїргізген уақытта сотқа өз мекен-жайының ауысқаны туралы хабарлауға міндетті. Мұндай хабарлау болмаған жағдайда шақыру қағазы немесе өзге де хабарлау, шақыру сотқа белгілі соңғы мекен-жай бойынша жіберіледі және адресат бұл мекен-жай бойынша ендігі жерде тұрмаса да жеткізілді деп есептеледі.

Қазақстан Республикасының азаматтық іс жүргізу Кодексінің 187-бабы 4-тармағына сай сот істі жауапкердің қатысуынсыз қарау мүмкін деп тапты.

Мүдділі тұлғаның өкілі Н.Үсіпбеков«Жадыгер» ЖШС-н мәжбүрлі түрде таратуға қарсы болған жоқ.

Тараптардың берген жауабын, іс бойынша жинақталған құжаттарымен жан-жақты танысын шығып, сот төмендегі тұжырымдарға келеді:

Қазақстан Республикасының АК-нің 49 бабының 2 бөлімінің 4 тармағы негізінде соттың шешімі бойынша заңды тұлға қызметін заңдарды бірнеше рет немесе өрескел бұза отырып жүргізген жайдайда, соның ішінде заңда белгіленген табыс ету мерзімінен кейін бір жыл өткен соң корпорациялық табыс салығы туралы декларация табыс етпеген, заңды тұлға орналасқан жері бойынша болмаған, сондай-ақ заңды тұлға бір жыл ішінде олардың жұмыс істей алмайтын құрылтайшылар және лауазымды адамдар болмаған жағдайда таратылуы мүмкін.

Іс материалдарына қарағанда «Жадыгер» ЖШС-гі автокөлік, жер учаскесі және жылжымайтын мүлікке меншік құқығы тіркелмегені, банкте есеп шоты жоқтығы, жер учаскесі жоқ екені, салық төлеуші ретінде қайта тіркелмегені, импорт-экспорт операцияларын жүргізбегені, салық декларациялары мен есептіліктерін табыс етуін тоқтата тұру, салық декларациялары мен есептіліктерін 5 жыл көлемінде тапсырмағаны, салық декларациялары мен есептіліктерін табыс етуін тоқтата тұру, ҚҚС төлеуші ретінде тіркелмегендігіндігі анықталған. Бұл жайттарды растайтын анықтамалар іске тіркелген.

Салық басқармасының төмендегі құжаттарымен өздерінің уәждерін Банктерде ашылған банк шоттары банктік жинақ базасында жоқтығы туралы банктердің анықтамаларымен, мүлкі жоқ екендігі туралы, көлік құралдары жоқ екендігі туралы, импорт-экспорт операциялары жүгізілмегендігі туралы анықтамалармен дәлелдейді:

Қазақстан Республикасы Жоғарғы Сотының 18.06.2004 жылғы N 5 санды «Өздерінің қызметін заңнаманы өрескел бұза отырып жүзеге асыратын заңды тұлғаларды таратудағы сот тәжірибесі туралы» нормативтік қаулысының 3 бабына сай заңда белгіленген табыс ету мерзімінен кейін бір жыл өткен соң корпорациялық табыс салығы туралы (жиынтық жылдық табыс пен жасалған шегерімдер туралы) декларацияны немесе оңайлатылған декларацияны табыс етпеу несие берушілері және өзі жоқ заңды тұлғаны тарату үшін негіз болып табылады. Мұның өзі АК-нің 49-бабы 2-тармағының 4) тармақшасына сәйкес заңнаманы өрескел бұзу болып табылады.

Сонымен қатар «Қазақстан Республикасының Кейбір заңнамалық актілеріне салық салу мәселелері бойынша өзгерістер мен толықтырулар енгізу» туралы 2012 жыл 26 желтоқсан №6-V Заңының 2-бабының 1-тармағына сай 2013 жылғы 1 шілдеге дейін салық органдарының осы бапта айқындалған тәртіппен мәжбүрлеп таратылуға (есептiк тiркеуден шығарылуға, қызметін тоқтатуға) жататын заңды тұлғалардың, филиалдардың, өкілдіктердің және дара кәсіпкерлердің түпкілікті тiзбесiн қалыптастыруға міндеттілігі белгіленген.

Жоғарыда аталған мән-жайлар борышкер «Жадыгер» ЖШС-н мәжбүрлі түрде таратып, жоюға негіз болады.

«Жадыгер» ЖШС-н таратуды өкілетті орган Оңтүстік Қазақстан облысы бойынша салық департаменті» мемлекеттік мекемесіне жүктеу қажет деп сот табады.

«Қазақстан Республикасының Кейбір заңнамалық актілеріне салық салу мәселелері бойынша өзгерістер мен толықтырулар енгізу» туралы 2012 жыл 26 желтоқсан №6-V Заңының 2 бабының 8-тармағына сай салыќ ќызметі органдары осы баптың 7-тармағында көрсетілген тізбеге енгізілген субъектілерге қатысты 2015 жылғы 1 қаңтардан кешіктірмей мәжбүрлеп тарату (есептік тіркеуден шығару, қызметін тоқтату) үшін сотқа талап арыздар береді.

Сонымен қатар, Қазақстан Республикасы Азаматтық Іс жүргізу Кодексінің 116-бабына сай жауапкерден жергілікті бюджеттің пайдасына 926 теңге мемлекеттік баж өндіру қажет.

Көрсетілген дәлелдемелер негізінде, Қазақстан Республикасы АК-нің 49 бабын 2 бөлімінің 4 тармағын, Қазақстан Республикасы АІЖК-нің 217-221 баптарын басшылыққа, алып, сот

**Ш Е Ш І М Е Т Т І :**

«Қазақстан Республикасы Қаржы министірлігі Оңтүстік Қазақстан облысы бойынша салық департаментінің Еңбекші ауданы бойынша салық басқармасы» мемлекеттік мекемесінің жауапкер «Жадыгер» жауапкершілігі шектеулі серіктестігін мәжбүрлі түрде тарату туралы талабы - қанағаттандырылсын.

«Жадыгер» жауапкершілігі шектеулі серіктестігі таратылсын.

«Жадыгер» жауапкершілігі шектеулі серіктестігін таратуды өкілетті орган Оңтүстік Қазақстан облысы бойынша салық департаменті» мемлекеттік мекемесіне жүктелсін.

«Жадыгер» жауапкершілігі шектеулі серіктестігінен мемлекет пайдасына 926 (тоғыз жүз жиырма алты) теңге мемлекеттік баж өндірілсін.

Шешімге наразы жақ Қазақстан Республикасы Азаматтық Іс жүргізу Кодексінің 334, 335 баптарының талаптарын сақтай отырып, шешімнің көшірмесін алған күннен бастап 15 күн ішінде Оңтүстік Қазақстан облыстық сотының азаматтық және әкімщілік істер жөніндегі апелляциялық сот алқасына Оңтүстік Қазақстан облысы мамандандырылған ауданаралық экономикалық соты арқылы апелляциялық шағым, прокурор наразылық келтіруге ерікті.

**Судья Г.П.Тұрлыбекова**